**BethAnn McLaughlin,** nada en Boston (EE. UU) en 1968, é unha neurocientífica e profesora axudante de Neuroloxía na Universidade de Vanderbilt até xullo de 2019. É unha destacada defensora da loita contra a agresión sexual e o acoso ás mulleres na ciencia, tecnoloxía, enxeñería e as matemáticas (STEM). En 2018 creou o sitio web #MeTooSTEM para que as mulleres tiveran un lugar onde contar as súas historias. 

O seu traballo foi recoñecido co Premio de Desobediencia en 2018 do MIT Media Lab, que compartiu con outras dúas destacadas activistas (Tarana Burke e Sherry Marts) do "Me Too ".

Traxectoria
-----------

McLaughlin obtivo unha licenciatura en biopsicoloxía no Skidmore College en 1990. Obtivo o seu doutoramento en ciencias neurolóxicas na Universidade de Pensilvania en 1997. Continuou a súa formación posdoutoral no Departamento de Neurobioloxía da Universidad de Pittsburgh. Recibiu unha bolsa posdoutoral dos Institutos Nacionais de Saúde, outorgada a través do Premio do Servizo Nacional de Investigación do Instituto Nacional de Trastornos Neurolóxicos e Accidentes Cerebrovasculares. En 2002 incorporouse á Universidade de Vanderbilt como membro do corpo docente.

Investigación
-------------

McLaughlin dirixe o McLaughlin Laboratorio no Vanderbilt Centro Médico Universitario. O seu equipo de investigación estuda como o cerebro responde ao estrés para poder desenvolver solucións terapeúticas para danos agudos e crónicos.

McLaughlin colaborou con investigadores en física e química para estudar os organoides para a deteción de drogas, o colesterol no cerebro e os sensores sensibles para a sinalización metabólica.

Activismo
---------

McLaughlin creou o sitio web MeTooSTEMArquivado 29 de xaneiro de 2020 en Wayback Machine. para compartir historias de discriminación ou acoso sexual nesta área.

En 2018 McLaughlin compartiu o Premio á Desobediencia do Laboratorio de Medios do MIT coa bióloga Sherry Marts e a fundadora do movemento #MeToo, Tarana Burke. Tamén recibiu o Premio Especial de Recoñecemento da Sociedade de Neurociencia Louise Hanson Marshall polo seu traballo no avance da muller na neurociencia.

McLaughlin está traballando en MeTooSTEM, organización sen ánimo de lucro que aconsellará a científicas que son vítimas de acoso sexual.

Notas
-----

1. ↑  "Tarana Burke, BethAnn McLaughlin, and Sherry Marts win 2018 Media Lab Disobedience Award". *MIT News*. Consultado o 2018-12-01.
2. ↑  WadmanFeb. 12, Meredith; 2019; Pm, 4:04 (2019-02-11). "This neuroscientist is fighting sexual harassment in science—but her own job is in peril". *Science | AAAS*. Consultado o 2019-02-26.
3. ↑
4. ↑  "Mujeres pioneras contra el acoso sexual en la ciencia". *www.publico.es*. Consultado o 2020-03-24.
5. ↑  O’Donnell, Marie Anne; Infarinato, Nicole (2018-11-05). "BethAnn McLaughlin: Protecting neurons and women in science". *J Cell Biol* **217** (11): 3769–3771. ISSN 1540-8140. PMC 6219706. PMID 30352946. doi:10.1083/jcb.201810065.
6. ↑  "BethAnn McLaughlin Biographical Sketch" (PDF). Arquivado dende o orixinal (PDF) o 10 de setembro de 2015. Consultado o 1 Dec 2018.
7. ↑  Snyder, Bill. "McLaughlin, Casagrande honored by the Society for Neuroscience". *Vanderbilt University*. Consultado o 2019-01-14.
8. ↑  "Scientists share MIT ‘disobedience’ award for #MeToo advocacy".
9. ↑  "McLaughlin, Casagrande honored by the Society for Neuroscience".
10. ↑  "This #MeToo activist is focused on scientists".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***BethAnn McLaughlin Modificar a ligazón no Wikidata*** |

### Outros artigos

* Emma Chapman

### Ligazóns externas

* MeTooStemArquivado 29 de xaneiro de 2020 en Wayback Machine.
* McLaughlin En Twitter

|  |  |
| --- | --- |
| Control de autoridades | 
* Wd: Q57656082
* ORCID: 0000-0003-0228-6500
* ResearcherID: D-9580-2012
* Scopus: 35618623400

 |